section_heading: Osiguravanje obavještajnih podataka
paragraph_text: Prema izvještavanju zapadnih medija, obavještajne informacije, koje su SAD su od samog početka ruske invazije pružale Ukrajini u realnom vremenu, osigurale su u brojnim slučajevima donošenje odluka koje su mijenjale situaciju na bojištu i utjecale na važne vojne operacije. Prema informacijama koje su dobivene bez službene potvrde, takvi su obavještajni podatci primjerice pomogli ukrajinskim snagama u rušenju transportnih zrakoplova koji su prevozili ruske padobrance koji su trebali osigurati zauzimanje aerodroma Hostomel u Kijevu na samom početku invazije, u ciljanju ruskih generala i pukovnika koji su na početku invazije ginuli u neobično visokom broju, te u potapanju ruske krstarice "Moskva".<ref>"U.S. intel helped Ukraine protect air defenses, shoot down Russian plane carrying hundreds of troops", Ken Dilanian, Courtney Kube, Carol E. Lee i Dan De Luce, NBC News, 26. travnja 2022. <ref>"US provided intelligence that helped Ukraine target Russian warship", Natasha Bertrand i Katie Bo Lillis, CNN, 6. svibnja 2022. (updated) <ref>"How US spies helped Ukraine kill 44 of Vladimir Putin's top generals and colonels", Laura Sharman, "Mirror," 27. travnja 2022. Već u ožujku 2022. god. je general Scott Berrier, ravnatelj američke vojne obavještajne službe DIA, ocijenio američko-ukrajinsku suradnju "revolucionarnom" u pogledu ostvarenih mogućnosti za obavještajnu suradnju, dodajući da u svojoj dugogodišnjoj karijeri "još nikada nije svjedočio boljem dijeljenju točnih, pravodobnih i za djelovanje pogodnih informacija".<ref>"Intel Sharing Between U.S. and Ukraine ‘Revolutionary’ Says DIA Director", John Grady, USNI News, 18. ožujka 2022.